高應雷

高應雷（），字澹生，雲南昆明人，明末清初文人。

生平
明末諸生。永曆八年（1654年）甲午科，授中書舍人。師從提學何閎中、戶部員外趙炳龍。李定國奉永曆帝至雲南，應雷得授官，從軍征貴州、湖北。後來兵潰辰州，高應雷獨身逃離，在漵浦隱居，寓居大潭舒氏處，授徒為生十餘年，後來不知所終，或傳其卒於當地。《明清滇人著述書目》：澹生詩文鈔二卷　明高應雷撰。應雷字澹生，昆明人。前明諸生，舉永曆丁酉鄉貢，授中書舍人。嘗從提學費岡何閎中、戶部員外劍川趙炳龍游。李定國奉末帝至滇，應雷授官，從軍趨黔楚。己亥，師潰於辰州，獨身逃免，乃隱於漵浦，寓大潭舒氏，授徒自給垂十餘年，後不知所終，或傳卒於漵浦。是書前有李坤序、趙藩《高舍人傳》，後有漵浦舒立濬跋。藩與立濬交契，稿藏立濬家，藩乃假鈔之，都古近體詩百餘首、雜文十餘篇。詩原稿四卷。炳龍序其詩「如擊燕市之築，鼓雍門之琴，湘纍澤畔之行吟，皋羽西台之痛哭」。壯其詞，重哀其志也，惜散佚泰半。收入《雲南叢書》。

著作
有《澹生詩文鈔》二卷。

參考文獻

Category:昆明人
Category:清朝诗人
Category:明遗民
Category:永曆八年甲午科舉人
Category:南明中書舍人